Бөгөн Арыҫлан улыма 13  йәш тула..Беҙҙең шатлығыбыҙ, таянысыбыҙ үҫмер ҡорона ла инде. Көслө рухлы, аҡыллы, ҡыйыу, киләсәктә аяғында ныҡ баҫып торһон, үҙен генә түгел, туғандарын да яҡлай, уларға терәк булһын тип, беҙ уға Арыҫлан тигән ғорур исем ататтыҡ. Исеме есеменә тап килә улымдың..Ашыҡтырғанды яратмай, һалмаҡ,кәрәк һүҙен уйлап әйтә ул. Һәр кемгә эс серен асып бармай..Яҡын дуҫтары ла бармаҡ менән генә һанарлыҡ. Әммә уларға тоғро дуҫ була белә. Шундай улым булыуы менән ғорурланам да, ҡай берҙә бөтөнләй уны аңламай ҙа китәм.. Бәләкәйҙән үтә үҙаллы, ә минең һаман булһа уны ҡанат аҫтымдан сығарғым килмәй))) Бер ҡараһаң, башымдан аша ҡарап торған, һәр ваҡиғаға үҙ ҡарашы булған егет, икенсе ҡараһаң,бөтөнләй бала ғына бит әле ул..Яҙмышы яҡты булһын улымдың..Һәр атҡан таң шатлыҡ-ҡыуаныстар алып килһен, тәүфиҡле, иманлы,зиһенле, иң мөһиме иҫән-һау булып үҫһен!!Ғорурланам, яратам, һоҡланам һинең менән,улым!!! Һиңә мине  әсәй итеп һайлағаны өсөн Хоҙайыма рәхмәтлемен!!!